MINUN USKONI ― MINUN VOITTONI
Minun uskoni ― minun voittoni.
1. Joh. 5:4 "sillä kaikki, mikä on syn- tynyt Jumalasta, voittaa maailman; -
ja tämä on se voitto, joka on maa- ilman voittanut, meidän uskomme."
Uskomme on se voitto, joka voittaa maailman.
Uskoni, voittoni. Rakastan voittamista ja vihaan häviämistä.
Olen huono häviäjä, mutta pidän voittamisesta. Jokainen pitää siitä.
Ajatus voitosta on väkevä, erityisesti kun on kyse tärkeistä asioista, -
elämän haasteista ja vastustuksesta, jotka hyökkäävät kimppuumme.
Ajatella, että on olemassa jotain, joka voi johtaa meidät voittoon.
On hienoa nousta saarnaamaan, kun tuntee olevansa voittaja.
Kuten tiedätte, olen urheiluhullu. Sain äskettäin loistavan tilaisuuden.
"Sydämen kyllyydestä suu puhuu." Sain perjantai-iltana todistaa -
suosikkijalkapallojoukkueeni suurta voittoa.
Voitto oli erityisen hieno, sillä vastustaja oli todella kova.
Hienointa oli, että pääsin ottelun jälkeen joukkueen pukuhuoneeseen.
Olen tehnyt sen muistaakseni vain kerran aiemmin, joten se on iso juttu.
Ilmapiiri pukuhuoneessa oli euforinen. Voiton saattoi suorastaan aistia.
Kaikki puhuivat ottelusta ja olivat hyvää pataa kaikkien kanssa.
He kirjoittivat myös nimikirjoituksia pelipaitoihin, kuten yleensäkin.
He halusivat, että minäkin kirjoittaisin nimeni paitaan, joten tein sen.
Ihmiset varmaan luulevat minua joksikin uudeksi pelaajaksi.
Voittamisessa on siis voimaa, ja on hienoa, että Raamatussa -
uskostamme puhutaan samassa yhteydessä kuin voittamisesta.
Mitä usko on? Miltä se näyttää? Miten se toimii?
Vuosien kuluessa olen nähnyt monia huonoja esimerkkejä ns. uskosta, -
jotka voivat pilata uskon maineen. Olen esimerkiksi nähnyt ihmisiä, -
jotka tekevät uskosta itsekkään asian. Uskolla voitamme vastustuksen, -
mutta jotkut käyttävät sitä ajamaan omia etujaan ja ahneuttaan.
He eivät edes puhu tarpeista, vaan haluista. Tämä ei ole uskoa.
Toiset tekevät uskosta lakihenkisen kaavan.
Jonkun uskon puute kuulemma estää jotakin tapahtumasta.
Ajatus siitä, että usko tuo tuomiota, on täysin vastoin Jeesuksen opetusta.
Minusta usko on kaikkea muuta kuin itsekäs tai lakihenkinen asia.
Olen nähnyt myös ihmisiä, joilla on typerä ja ylimielinen usko.
He kutsuvat sitä uskoksi, mutta se on vain pöyhkeilyä.
Puhuin lentokentällä miehen kanssa, joka tietää, että olen pastori.
Hän kertoi, että kentälle oli tullut ihmisiä, jotka antoivat passinsa -
ja sanoivat olevansa menossa johonkin tiettyyn paikkaan.
Mies tarkisti tiedot, muttei löytänyt varausta heidän nimellään.
He sanoivat menevänsä lentokoneeseen uskon varassa.
Mies kysyi hämillään, olivatko he puhuneet matkatoimiston kanssa.
He sanoivat taas: "Uskon voimalla pääsemme tuohon koneeseen!"
Minusta tuollainen on todella typerää uskoa.
Kävin raamattukoulua todella erikoisten tyyppien kanssa.
Eräs opiskelija päätti, että Jumala antaisi hänelle auton perjantaina.
Hän menisi sillä häihin, jotka pidettiin Aucklandissa 600 kilometrin päässä.
Hän kutsui muitakin mukaan matkalle autossa, jonka Jumala antaisi.
Perjantai tuli, ja muistan, että kun aurinko laski ja tuli pimeää, -
tuo mies ja muutama muu kaveri katsoivat laskeutuvaa pimeyttä -
lohduton ilme kasvoillaan. Heillä ei ollut autoa. Typerää uskoa.
Mitä usko sitten on?
Mielestäni uskon perustuksesta kerrotaan jakeessa Hepr. 11:6.
"Mutta ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on..."
Herra itse sanoi: "Minä olen se, joka minä olen."
Hepreaksi "Minä olen" oli Jumalan pyhin mahdollinen nimi.
Jae jatkuu: "ja että hän palkitsee ne, jotka häntä etsivät."
Uskossa ei ole kysymys vain siitä, mitä Jumala tekee.
Puhtaimmillaan se keskittyy siihen, kuka Jumala on.
Jumala sanoi: "Minä olen se, joka minä olen."
Juutalaiselle tuo nimi "Minä olen" oli liian pyhä kirjoittaa tai lausua.
Sen lausuminen kuului vain ylipapille joskus aikoja sitten.
Vain ylipappi käytti sitä, kunnes Jumala käski ylipappia -
antamaan sen kansalle ja lausumaan sen kansan ylle.
Jeesus käytti tuota nimeä. "Minä olen", "Hän on".
Hän oli yksin Getsemanessa. Ristinkuolema oli pian edessä.
600 sotilasta tuli etsimään miestä, joka sanoi olevansa Jumalan Poika.
He kysyivät asiaa Jeesukselta, ja Hän vastasi: "Minä se olen".
Alkukielellä Hän sanoi vain: "Minä olen", ja kun Hän sen sanoi, -
600 aseistettua ja taitavaa sotilasta kaatui maahan tuon nimen voimasta.
Jos siis haluat löytää voitokkaan uskon perustuksen, -
"Minä olen" on aika hyvä lähtökohta.
Älä erehdy uskomaan itse uskoon. Usko on vain kulkuväline.
Luota Jeesukseen, uskomme alkajaan ja täydelliseksi tekijään.
Usko alkoi Hänestä ja päättyy Häneen.
Uskossa on tärkeintä se, kuka Hän on, ei vain se, mitä Hän tekee.
Room. 10:8 "Sana on sinua lähellä". Missä se on?
Se on lähellä minua, mutta missä? Ahaa, täällä se on!
Ei, vaan: "Sana on sinua lähellä, sinun suussasi ja sinun sydämessäsi".
Paavali sanoo: "se on se uskon sana, jota me saarnaamme.
Sillä jos sinä tunnustat suullasi Jee suksen Herraksi ja uskot -
sydämessäsi, että Jumala on hänet kuolleista herättänyt, -
niin sinä pelastut". Kuinka voit siis tulla uskoon?
Tunnustamalla suullasi ja uskomalla sydämessäsi, että Jeesus on Herra.
Usko on tunnustamista ja uskoa Jeesuksen herruuteen.
Se on sitä, että luotamme Jumalaan kaikilla elämämme osa-alueilla.
Se on minulle uskoa.
Ensimmäinen kohta uskosta. Minun uskoni, minun suosioni.
Uskossa on hienoa se, mihin sen avulla pääsee käsiksi.
Room. 5:1―2 on minulle tärkeä raamatunkohta. Siinä sanotaan näin: -
"Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta, -
jonka kautta myös olemme uskossa saaneet pääsyn tähän armoon, -
jossa me nyt olemme..."
Usko on siis väylä Jumalan armoon ja mielisuosioon.
Usko on väylä armoon. Se on minusta todella voimallista.
Siksi emme halua uskoa pelkkään uskoon, vaan uskomme Jeesukseen.
Et voi nähdä pelastusta, mutta näet sen vaikutuksen, muuttuneen elämän.
Muutos on kuitenkin hengellistä. Uskoa ei voi suoraan nähdä.
Usko on kuin kulkuväline, sanotaan vaikka auto.
Kuinka autoa pidetään kunnossa? Useimmat meistä eivät huolla -
autoaan vain siksi, että se olisi aina kiiltävä ja esittelykelpoinen.
Toki se voi olla jonkun harrastus, mutta ei autoa yleensä siksi pidetä.
Autoa pidetään siksi, että sillä pääsee sinne, minne meidän on mentävä.
Uskonkaan tehtävä ei ole vain loistaa ja tehdä vaikutusta ihmisiin.
Näyttelyusko voi olla vaikuttava, mutta siitä ei ole juuri apua, -
kun kohtaamme elämän haasteita ja taisteluja.
Ehkä autosi ei ole kaikkein kaunein, mutta tärkeintä on, -
että se vie sinut sinne, minne sinut on kutsuttu menemään.
Jollekulle riittää, että autolla pääsee paikasta A paikaan B, -
mutta entä jos Jumala kutsuukin sinua menemään paikkaan G?
Jos usko on kuin auto, jolla pääsee käsiksi armoon, siitä pidetään huolta.
Jos pidämme huolta autosta, pidämme sen turvallisessa paikassa.
Minulta varastettiin kerran auto. Tuntuu kamalalta huomata, -
ettei auto olekaan siellä, missä sen piti olla. Minulle kävi näin kerran.
Olin lähdössä enkä löytänyt autoani. Onneksi en heti soittanut poliisille.
Tuntia myöhemmin muistin, että olin ajanut sen lehtikioskin luo.
Olin niin uppoutunut ajatuksiini, että unohdin auton sinne ja kävelin pois.
Mutta koin sen kamalan tunteen.
Paholainen on varas. Hän varastaa, tuhoaa ja tappaa.
Jos et halua antaa hänen ryöstää uskoasi, pysy uskon ilmapiirissä -
ja mukana seurakunnassa, sillä hän varastaisi uskosi mielellään.
Autoa myös huolletaan kolarien ja hajoamisen välttämiseksi.
Haluat varmasti huoltaa myös uskoasi, sillä uskon hajoaminen on kamalaa.
Olen nähnyt uskon haaksirikkoja. Huonot valinnat, viisauden puute -
tai ylimielisyys joskus vieläpä uskon varjolla -
tekevät elämästä pelkän kolarien sarjan.
Siksi emme saa kuvitella, että usko pitää itsestään huolen, -
vaan pidämme siitä huolta parhaamme mukaan, -
jotta se olisi niin puhdas kuin Jumala haluaa sen olevan -
ja mahdollistaisi jatkuvasti pääsyn Jumalan armoon ja suosioon.
Autoa huolletaan myös puhdistamalla sitä, -
ettei se ruostuisi tai muuten ränsistyisi.
Monet asiat yrittävät ruostuttaa ja syövyttää uskoasi.
Niitä voivat olla kielteiset äänet ympärilläsi tai oman pääsi sisällä.
Myös pettymykset ja harhakuvitelmien särkyminen voivat ruostuttaa uskon.
Siksi ei kannata luottaa uskoon liikaa, -
vaan huolehtia siitä parhaansa mukaan Jumalan Sanan voiman -
ja hyvässä uskon ilmapiirissä oleskelun avulla.
Se, mitä Jumala on sinulle varannut armonsa ja suosionsa kautta, -
on liian tärkeää, jotta sen voisi olettaa tapahtuvan itsekseen.
Kuinka voit terävöittää uskoasi? Tätä kannattaa pohtia.
Jos haluat, että autosi täyttää jatkuvasti tehtävänsä, -
sitä on tankattava. Siksi meidän pitää olla seurakunnassa.
On monta hyvää syytä, miksi on tärkeää olla seurakunnassa.
Tulemme tänne, koska kunnioitamme Jeesusta ja yhteyden vuoksi, -
mutta myös uskon ilmapiiri on tärkeä. Pidetään huolta uskostamme.
Luetaan Sanaa ja pysytään uskovien yhteydessä.
Daavid osoitti suurta viisautta kaikkein kurjimmassa tilanteessaan.
Jakeissa Ps. 142:4―5 hän sanoo, että hänelle on viritetty ansa -
eikä kukaan välitä hänestä. Jakeessa 7 hän kutsuu itseään viheliäiseksi.
Hän oli masentunut ja lannistunut, mutta puhui sitten uskon sanoja: -
"Vie minun sieluni ulos vankeudesta kiittämään sinun nimeäsi.
Vanhurskaat kokoontuvat minun ym- pärilleni, kun sinä minulle hyvin teet."
Mene paikkaan, jossa ylistetään ja ymmärretään uskon voima, -
saarnataan Sanaa uskossa ja lauletaan uskon lauluja.
Paikkaan, jossa ihmiset ympärilläsi tuovat mukanaan uskon ilmapiirin.
Joskus ei todellakaan huvita mennä paikkaan, -
jossa kokee olonsa kurjaksi, -
kaikki on sinua vastaan ja muut ovat niin ärsyttävän onnellisia, -
mutta erityisesti silloin tämä on juuri se paikka, jossa sinun pitää olla.
Uskosi tarvitsee polttoainetta, jotta se voi jatkossakin -
tarjota sinulle pääsyn Jeesuksen armoon ja Jumalan lupaukseen.
Näin uskostasi tulee voittosi.
Jotkut kohtelevat uskoa kuin takkia, joka ripustetaan naulaan.
Sieltä sen voi sitten ottaa esiin ja pukea päälleen, -
kun oikein tarvitsee apua Jumalalta. Sellaista on hetkittäinen usko, -
mutta meidät on kutsuttu elämään elävää ja väkevää uskon elämää, -
joka keskittyy siihen, kuka Jumala on niin hyvinä kuin huonoina aikoina, -
ei vain siihen, mitä Hän tekee.
Ei uskota vain hetkittäin, vaan eletään uskon elämää.
Toinen asia: Uskoni ― Herrani. Uskoni ja Hänen herruutensa.
Tämä uskon puoli ei ehkä aina ole kovin hohdokas.
Mitä tarkoittaa, että Hän on Herra kaikilla elämäsi alueilla?
Hän on Herra, kun ylistämme ja kun tervehdimme toisiamme.
Hän on Herra, kun luemme rukouspyyntöjä ja kiitosaiheita.
Mutta onko Hän Herra myös raha-asioissamme?
Hän käski kansaan koettelemaan itseään: "...totisesti minä avaan -
teille taivaan akkunat ja vuodatan teille siunausta ylenpalttisesti."
Jumala sanoo meille: "Luota minuun. Usko. Pysy ja elä uskossa."
Toivon, ettemme turvaudu uskoon vain tarvittaessa, -
vaan tunnustamme Jumalan koko elämämme Herraksi -
ja näytämme luottamuksemme raha-asioissamme, asenteessamme, -
sanoissamme, tunnustuksessamme ja elämämme tärkeysjärjestyksessä.
Usko ei ole vain sitä, mitä Hän tekee, vaan sitä, kuka Hän on.
On hienoa, että vaikka näemme Jeesuksen Herranamme -
ja itsemme Hänen palvelijoinaan, mutta Jeesus ei koskaan sanonut -
kenellekään: "Olet palvelijani!" Hän kutsuu meitä aina ystävikseen.
Näemme Hänet Herranamme, Hän näkee meidät ystävinään.
Tämä kuvaa hyvin Jeesuksen armoa. Aamen. Hän on Herra.
antaminen, kuuliaisuus kymme- nyksissä, Jumalan kunnioittaminen -
ja ensihedelmien antaminen ovat minulle ikuinen periaate.
Jos haluat elää voittoon johtavaa elämää luota Jumalaan myös tässä.
Joku sanoi kokeilleensa kymmenysten antamista, mutta se ei toiminut.
Miten niin ei toiminut? Jos annat omastasi ja kunnioitat siten Jumalaa -
ja joku toinen saa sen vuoksi kuulla evankeliumin, se toimii.
Se toimii, jos teet sen, mihin Jumala sinua kehottaa.
Olen 60-vuotias mies ja voin taata, -
että jos luotat Jumalaan raha-asioissa, saat huomata elämäsi aikana, -
että Jumalan pitäminen Herrana kaikissa asioissa -
tuo mukanaan uskomattoman voiton, todistuksen ja elämän, -
josta voit vain olla kiitollinen.
Kolmas asia: Uskoni ― vuoreni.
Raamattu sanoo, että voimme käskeä vuorta suistumaan mereen.
Kuulostaa aika hullulta. Kuinka siis voimme siirtää vuoria?
Matt. 21:21 "Jeesus vastasi ja sanoi heille: 'Totisesti minä sanon teille: -
jos teillä olisi uskoa ettekä epäilisi, niin ette ainoastaan voisi tehdä sitä, -
mikä viikunapuussa tapahtui, vaan vieläpä, jos sanoisitte tälle vuorelle:
'Kohoa ja heittäydy mereen', niin se tapahtuisi.'"
Mietin vuoria ja sitä, kuinka haluaisin niiden liikkuvan.
Jos vuori eli esteeni tai haasteeni on edessäni, -
näkisin mielelläni sen siirtyvän taakseni.
Se on uskomaton ajatus, jos mietit vuoria, jotka kerran olivat edessäsi.
Seison nyt hienossa auditoriossa. Se sijaitsee modernilla alueella, -
jossa on hienoja toimistorakennuksia ja kauniita, moderneja koteja.
Kaiken lisäksi kadun toiselle puolelle rakennetaan rautatieasemaa, -
joka tulee yhdistämään tämän kirkkotilan koko Sydneyhyn.
Emme olisi osanneet kuvitellakaan tätä kaikkea. Vuosia sitten -
istuin pienessä toimistossani varastorakennuksen välikerroksessa -
ja katsoin ikkunasta näkyviä peltoja.
Silloin suunniteltiin, kuinka noille pelloille rakennettaisiin -
Piilaakson tyyppinen huipputason yrityspuisto.
Hinta, jota noista pelloista pyydettiin, oli meille mahdoton.
Se oli liian korkea vuori kiivettäväksi, mutta nyt seison täällä kanssanne.
Monet teistä ovat olleet uskollisia, ja tuo vuori on siirtynyt taakse.
Edessä on uusia vuoria. Minkä vuoren haluaisit siirtää taaksesi?
Tätä vuorten siirtäminen uskon avulla tarkoittaa minulle.
Vuoren voi ohittaa monella tavalla. Yksi tapa on kiertää se, -
mutta jos välttelee vuorta, voi päätyä kiertämään kehää.
Vuoren läpi voi myös tehdä tunnelin.
Jokainen on joskus ollut tunnelissa, eikä se ole mukava paikka.
Minulle opetettiin, ettei junasta tule poistua tunnelissa. Se on hyvä neuvo.
Vuoren voi myös ylittää, mutta se voi tuntua mahdottomalta.
Poikani ajoi yhdessä monien muiden kanssa pyörällä -
Euroopan halki ja Alppien yli Freedom Ride -tapahtumassa.
He vastustivat ihmiskauppaa ja tukivat A21-järjestön upeaa työtä.
Hän lähetti sieltä tällaisia kuvia. Tässä Ben ajaa vuorta ylös.
Beniä ei ole luotu pyöräilijäksi, ennemmin vaikka rugbyn pelaajaksi.
Hän ei ollut juuri ajanut pyörällä, -
vaan alkoi ajaa valmistautuessaan tuohon tapahtumaan.
He lähtivät jostain Itä-Euroopasta ja saapuivat lopulta Lontooseen.
Lontooseen päästyään Ben oli niin heikossa kunnossa, -
ettei jaksanut tuulettaa, vaan vaipui maahan, -
istui jalkakäytävän reunalla keskellä Lontoota ja itki kuin pikkulapsi.
Se uskossa on niin hienoa. Jos ajattelet uskoa kulkuvälineenä, -
on aivan eri asia nousta vuorelle toinen jalka kaasupolkimella, -
kun usko tekee työn puolestasi, kuin yrittää nousta sinne omin voimin.
Jakeessa Hepr. 11:6 sanotaan, -
että ilman uskoa on mahdoton olla otollinen Jumalalle.
Mahdottomuus kuuluu elämään ilman uskoa, -
mutta jos luotat Jumalaan, -
saat vuoren muuttumaan esteestä mahdollisuudeksi.
Vain harvat asiat ovat Jumalalle mahdottomia. Jumala ei voi olla -
tietämätön tai voimaton, koska on kaikkitietävä ja kaikkivoipa.
Jumala ei voi tehdä syntiä. Koska Hänessä ei ole syntiä, -
Hän kantoi meidän syntimme. Hän ei voi myöskään olla toimeton.
Ilman uskoa ja Jumalaa monet asiat ovat mahdottomia, -
mutta kaikki muuttuu, kun tulet Jumalan luo uskossa.
Ei mitään on ainoa asia, joka on Jumalalle mahdoton.
Me olemme hyviä olemaan tekemättä mitään. Minustakin se on mukavaa.
Olen hyvä olemaan tekemättä mitään, mutta Jumala tekee aina jotain.
Jumalalle kaikki on mahdollista, eikä mikään ole Hänelle mahdotonta.
Mahdottomasta tulee mahdollista. Pysy siis vuoria siirtävässä uskossa.
Neljäs asia. Uskoni ― pettymykseni. Uskoni ja pettymykseni.
On hienoa kuulla hyviä uutisia. Eräs pari yritti vuosia saada lapsen.
He yrittivät hedelmöityshoitoja ja kaikkea mahdollista.
Lasta ei vain kuulunut, kunnes eräänä päivänä tuli ilouutinen.
He saivat lapsen ja kiittivät siitä Jumalaa. Rakastan ihmeitä.
Tällaisessa isossa seurakunnassa on aina myös toinen pariskunta, -
joka haluaisi riemuita ja juhlia sen perheen kanssa, joka sai lapsen, -
mutta miettii samaan aikaan: "Mikä meissä on vikana?
Miksei se tapahtunut meille?" Pidän siitä, kuinka Paavali -
kuvaa uskoa jakeissa 1. Tim. 1:13―14, mihin kohtaan hän asettaa uskon.
Ensin hän kuvaa itseään pilkkaajaksi, vainoojaksi ja väkivallantekijäksi.
Mutta hän sai armon, koska teki sen tietämättömänä ja epäuskossa.
Katsokaa jaetta 14: "ja meidän Herramme armo oli ylen runsas, -
vaikuttaen uskoa ja rakkautta, joka on Kristuksessa Jeesuksessa."
Kolme sanaa: armo, usko, rakkaus. Usko on armon ja rakkauden välissä.
Uskotaan Jumalan ihmeisiin, mutta ei unohdeta armoa ja rakkautta.
Iloitaan iloitsevien kanssa ja itketään itkevien kanssa.
Joku on parantunut syövästä ihmeen kautta ja kiittää siitä Jumalaa.
Joku toinen on juuri haudannut isänsä, joka kuoli syöpään.
Uskossa ei pitäisi koskaan olla mitään tuomitsevaa ihmisiä kohtaan, -
jotka kohtaavat oikeita haasteita. Siksi uskolla on niin huono maine.
Rakennetaan armon ja rakkauden ilmapiiri, se kuvaa Jeesuksen mieltä.
Siellä uskokin alkaa loistaa, kukoistaa ja menestyä.
Armo on tie voittoon, jonka vain Jeesus voi antaa.
Minun uskoni, minun voittoni. Sinun uskosi, sinun voittosi.
Jos uskot sen, sano aamen!
Kirja sopii kaikenlaisille ihmisille, -
sillä kaikki on kutsuttu elämään, rakastamaan ja johtamaan.
Kun teemme sen Jeesuksen tavalla, meille avautuu uusia ovia.
Kirja kertoo siitä, kuka isäni on, ja hänen tarinansa kautta -
se kertoo seurakunnastamme ja Jumalan luonteesta.
Brian on ollut aina samanlainen, nöyrä seurakunnan rakentaja.
Vaatii luonnetta tehdä sitä koko ajan.
Ei ole epäilystäkään siitä, etteikö paras olisi kaikessa vielä edessä.
SAATAVANA KIRJANA, E-KIRJANA JA ÄÄNIKIRJANA
Olemme kiitollisia ihmisistä, jotka ovat kaukana meistä, -
mutta katsovat silti ohjelmaa. Toivottavasti se antaa teille paljon.
Rukoilemme puolestanne -
ja siunaamme teitä. Muistakaa aina, että paras on vielä edessä.
Rakkautesi kestää ikuisesti
Se on pyhä vuori, joka ei sorru
Koko maailma toivottakoon toivon tervetulleeksi, -
tapahtukoon tahtosi jokaisessa sydämessä
Koko luomakunta toivottakoon toivon tervetulleeksi
Tämä toivo on meidän, tulkoon valtakuntasi
Suomennos: Anni Lähteenmäki